
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 405 


20 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός Αθλητικού Χώρου και έγκριση όρων 


δόμησης για την ανέγερση Αθλητικού Κέντρου 
στην περιοχή «Αίπος» του Δήμου Ομηρούπολης Ν. 

ΧΙΟΥ. 1 

Τροποποίηση χρήσεων γης στο Ο.Τ. 68 στη συνοικία 

«Παλαιό « του Δήμου Βόλου Ν. Μαγνησίας. 2 

Μερική ανάκληση απόφασης κήρυξης εκτάσεως ως 
αναδασωτέας εμβαδού 2,958 στρεμμάτων στη θέ¬ 
ση «Αμπέλια» περιφέρειας Δημ. Διαμ. Δροσοχωρι- 
ου Δήμου Παμβώτιδος Νομού Ιωαννίνων. 3 


ΑΠΟΦΑΣΕΙ Σ 

Αριθ. 395 (1) 

Χαρακτηρισμός Αθλητικού Χώρου και έγκριση όρων δό¬ 
μησης για την ανέγερση Αθλητικού Κέντρου στην πε¬ 
ριοχή «Αίπος»του Δήμου Ομηρούπολης Ν. ΧΙΟΥ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις δ/ξειςτου Ν.Δ. 17.7/16.8.23 (ΦΕΚ228/Α). 

2) Τις Δ/ξεις του Κεφαλαίου II του από 3.4.1929 Δ/τος 
(ΓΟΚ/1929) που διατηρήθηκαν σε ισχύ με το άρθρο 31, 
παράγρ. 3του Ν. 1577/85). 

3) Τις Δ/ξεις του άρθρου 61 του Ν. 1622/86 «Περί τοπι¬ 
κής Αυτοδιοίκησης Περιφερειακής Ανάπτυξης και Δημο¬ 
κρατικού Προγραμματισμού» (ΦΕΚ92/Α/86). 

4) Τις δ/ξεις του Π.Δ. 51/87 Καθορισμός Περιφερειών 
της Χώρας για το σχεδίασμά προγραμματισμό και συντο¬ 
νισμό της Περιφερειακής Ανάπτυξης (ΦΕΚ 6/Α/87). 

5) Τα άρθρα 13, 14 και 15 του Ν. 2690/5.3.99 (ΦΕΚ 
45/Α/9.3.99) «περί της συγκρότησης και λειτουργίας Συλ¬ 
λογικών Οργάνων» 

6) Την αρ. 1310/99/Α.Φ. 1.16.1/25.1.2000 Απόφαση Γεν. 
Γραμματέα Περιφ. Βορείου Αιγαίου περί συγκρότησης 
του Περιφερειακού ΣΧΟΠ Βορείου Αιγαίου. 

7) Τις Δ/ξεις του Ν.2503/30.5.97 (ΦΕΚ 107/Α/30.5.97). 

8) Το Π.Δ. 6/17.10.78 (ΦΕΚ538/Δ/78) άρθρο 9. 


9) Τον Ν.2647/22.10.98 (ΦΕΚ237/Α/98) άρθρο 1 παρα- 
γρ. Γ6. 

10) Την Απόφαση Γ - 26733/2310/79. 

11) Το αριθμ. 29328/11116/14.12.01 έγγραφο της 
Δ/νσης Πολεοδ. Σχεδ. Του ΥΠΕΧΩΔΕ. 

12) Το αρ.πρ. ΤΥ-Δα/Φ540/748/2958 /3.10.01 έγγραφο 
της Γ ενικής Γ ραμματείας Αθλητισμού που εγκρίνει την 
συγκεκριμένη μελέτη και θεωρεί αρμοδίως τα σχέδια. 

13) Το α.π. ΤΥ/2677/2002/8.3.02 έγγραφο της 
Δ.Τ.Υ.Ν.Α. Χίου με το οποίο εγκρίνει την κυκλοφοριακή 
σύνδεση των αθλητ. Εγκαταστάσεων με την επαρχιακή 
οδό Χίου - Βολισσού. 

14) Το με ημερομηνία 20.2.02 θεωρημένο τοπογραφικό 
διάγραμμα από το Τμήμα Πολεοδ. και Περιβ/ντοςτης Ν ,Α. 
Χίου ως προς τους όρους δόμησης. 

15) Το α.π. 640/15.3.02 έγγραφο της Δ/νσης Δασών Χί¬ 
ου. 

16) το α.π. 5159/13.11.01 έγγραφο της Κ. Εφορείας 
Προϊστ. και Κλασσικών Αρχαιοτήτων. 

17) Την α.π. 340/17/1.4.02 Εισήγηση της ΔΙΠ ΕΧΩ προς 
το Περιφ. Συμβούλιο Χ.Ο.Π. 

18) Την αριθμ. 9/2η/2η/10.4.02 κατά πλειοψηφία θετική 
με προϋποθέσεις γνωμοδότηση του Περιφ. ΣΧΟΠ της Πε¬ 
ριφέρειας Βορ. Αιγαίου. 

19) Το γεγονός ότι από τις κανονιστικές διατάξεις της 
Απόφασης αυτής δεν προκαλείται δαπάνη σε βάρος του 
κρατικού Προϋπολογισμού ή του προϋπολογισμού του 
οικείου Δήμου, αποφασίζουμε: 

Α) Χαρακτηρίζουμε τον χώρο υπό τα στοιχεία (1,2,3,4, 
5, 6, 7, 8, 9, 10, Ψ, X, Φ, Υ, Τα, Σ, Ρ, Π, Ο, Ξ, Ν, 1) που βρί¬ 
σκεται στη θέση «Αίπος» ιδιοκτησίας Δήμου Ομηρούπο¬ 
λης, εμβαδού 33.639,77 Μ2, όπως αυτός απεικονίζεται 
στο θεωρημένο τοπογραφικό διάγραμμα που συνοδεύει 
την παρούσα, ως Χώρο Αθλητικών Εγκαταστάσεων 
(Αθλητικού Κέντρου). 

Β) Εγκρίνουμε για το συγκεκριμένο γήπεδο τους παρα¬ 
κάτω όρους δόμησης: 

Ποσοστό Κάλυψης: 10%. 

Συντελεστή Δόμησης: 0,20. 

Μέγιστο Ύψος: 13.00μ. 

Ελάχιστη απόσταση Δ: 10,00 μ. 

Κατά τα λοιπά ισχύουν οι όροι και περιορισμοί δόμησης 
του Π.Δ. 24/31.5.85. 

Τα παραπάνω ισχύουν υπό την προϋπόθεση ότι κατά 
τον έλεγχο για την έκδοση της απαραίτητης οικοδομικής 
άδειας: 

1) Εκδοθεί από την αρμόδια Δ/νση Δασών, η προβλεπό- 
μενη από τις σχετικές δ/ξεις της Δασικής Νομοθεσίας 
άδεια επέμβασης για την συγκεκριμένη χρήση σύμφωνα 
μετηνπαράγρ. (Δ) του αριθ. 640/15.3.2002 εγγράφου της 
Δ/νσης Δασών Χίου. 

2) Ελεγχθεί η νομιμότητα της πρόσφατης κατάτμησης 
για την δημιουργία του νέου ανεξάρτητου γηπέδου, που 
αποτελούσε σύμφωνα με το παραπάνω έγγραφο της 
Δ/νσης Δασών Χίου τμήμα ευρύτερης έκτασης και κατά 
πόσο αυτή δεν δημιουργεί προβλήματα ως προς την τή¬ 
ρηση των ισχυουσών πολεοδ. διατάξεων στην υφιστάμε¬ 


νη τουριστική χρήση της μείζονος έκτασης (απόσταση Δ 
των υφιστσμ. Τουριστικών εγκαταστάσεων από το βορει¬ 
οδυτικό όριο, αποστάσεις θέας, κάλυψη, δόμηση κ.λ.π.). 

3) Εγκριθεί η συγκεκριμένη Αρχιτεκτονική μελέτη από 
την αρμόδια ΕΠΑΕ. 

4) Τηρηθούν οι λοιποί όροι και περιορισμοί δόμησης και 
εγκρίσεις κατά την έκδοση της οικοδομικής αδείας. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει μετά την δημοσίευσή της. 

Μυτιλήνη, 13 Απριλίου 2002 

Η Γενική Γραμματέας Περιφέρειας 
Μ. ΣΚΕΜΠΕΡΗ 

Αριθ. 1593 (2) 

Τροποποίηση χρήσεων γης στο Ο.Τ. 68 στη συνοικία «Πα¬ 
λαιό» του Δήμου Βόλου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν..Δ. της 
17.7.1923 (ΦΕΚ. 228 Α) «Περί σχεδίων πόλεων κ.λ.π.» 
όπως τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν.2831/2000 
(ΦΕΚ. 140 Α) «Περί τροποποίησης του Γενικού Οικοδομι¬ 
κού Κανονισμού (Ν. 1577/85) και άλλων διατάξεων.» 

3. Το εγκεκριμένο ρυμοτομικό σχέδιο της περιοχής 
(ΦΕΚ 102/7.4.1930). 

4. Το εγκεκριμένο Γ.Π.Σ. του Πολεοδομικού Συγκροτή¬ 
ματος Δήμων Βόλου, Ν. Ιωνίας κ.λπ (ΦΕΚ 566Δ/31.10.85). 

5. Την απόφαση 494/2001 του Δημοτικού Συμβουλίου 
Δήμου Βόλου καιτο γεγονός ότι κατά της παραπάνω από¬ 
φασης δεν υπήρξαν ασκηθείσες ενστάσεις. 

6. Την γνωμοδότηση 53/7/16.4.2002 του Περιφερεια¬ 
κού Συμβουλίου Χωροταξίας Οικισμού και Περιβάλλο¬ 
ντος της ΔΙ Π ΕΧΩ Θεσσαλίας Επειδή: 

1. Σύμφωνα με την απόφαση του Νομάρχη Μαγνησίας 
1375/31.7.98 στο Ο.Τ. 68 εγκρίθηκαν οι χρήσεις: 

α) Καταστήματα Τροφίμων. 

β) Σούπερ Μάρκετ - Πολυκαταστήματα. 

γ) Ραδιοτηλεοπτικές καιτυποεκδοτικές εγκαταστάσεις. 

2. Στο εγκεκριμένο Γ.Π.Σ. Βόλου το συγκεκριμένο Ο.Τ. 
εντάσσεται στη ζώνη γενικής κατοικίας. Στη ζώνη αυτή εί¬ 
ναι επιτρεπτές οι χρήσεις που αναφέρονται αναλυτικά 
στο άρθρο 5 του Π .Δ. 81 /80 (ΦΕΚ 27 Α). 

3. Για το συγκεκριμένο Ο.Τ. μετά την 1375/98 απόφαση 
του Νομάρχη Μαγνησίας περιορίζεται η αξιοποίηση και 
εκμετάλλευση των ιδιοκτησιών και μειώνεται η πραγματι¬ 
κή αξία τους, ο Δήμος Βόλου με την 494/2001 απόφαση 
του προτείνει την θεσμοθέτηση των παρακάτω επιπλέον 
χρήσεων: 

α) Κατοικία. 

β) Εμπορικά Καταστήματα, 
γ) Εστιατόρια, αναψυκτήρια. 


δ) Κτίρια στάθμευσης, γήπεδα στάθμευσης. 

ε) Γ ραφεία, διοίκηση. 

στ) Κέντρα διασκέδασης, ταβέρνες. 

ζ) Εγκαταστάσεις εμπορικών εκθέσεων. 

η) Χώροι συνάθροισης κοινού. 

4. Όλες οι προαναφερόμενες χρήσεις περιλαμβάνονται 
στις επιτρεπτές χρήσεις της γενικής κατοικίας σύμφωνα 
με το άρθρο 5 του Π.Δ/τος της 23/29.2.80 (ΦΕΚ 27Α) 
εκτός από τη χρήση (ζ) «εγκαταστάσεις εμπορικών εκθέ¬ 
σεων», που ανήκει στις χρήσεις Πολεοδομικού Κέντρου. 

5. Για την περιοχή έχει συνταχθεί μελέτη ανάπλασης η 
οποία είναι υπό εξέλιξη και στα στοιχεία του φακέλου δεν 
γίνεται καμία αναφορά στις προτάσεις της μελέτης και τις 
χρήσεις για το συγκεκριμένο οικοδομικό τετράγωνο οι 
οποίες είναι δεσμευτικές. 

6. Παρά το γεγονός ότι οι χρήσεις ορίζονται κατά ζώνες 
και δεν νοείται η σημειακή επιβολή χρήσεων σε ένα μόνο 
Ο.Τ. κρίθηκε κατ’ εξαίρεση ότι η κατασκευή χώρων στάθ¬ 
μευσης στην συγκεκριμένη περιοχή θα εξυπηρετήσει τις 
υπάρχουσες χρήσεις της αλλά παράλληλα και τις ανά¬ 
γκες της ευρύτερης περιοχής, αποφασίζουμε: 

1. Την έγκριση της διεύρυνσης των χρήσεων στο Ο .Τ. 68 
στη συνοικία «Παλαιά» του Δήμου Βόλου μόνο ως προς τη 
δυνατότητα κατασκευής χώρων στάθμευσης όπως φαί¬ 
νεται στο τοπογραφικό διάγραμμα σε κλίμακα 1:500 που 
συνέταξε ο Τοπογράφος Μηχανικός Ταμίας Γιάννης, το 
οποίο συνοδεύει την απόφαση αυτή 

2. Τη μη έγκριση της πρότασης τροποποίησης των χρή¬ 
σεων γης στο Ο.Τ. 68, στη συνοικία «Παλαιά» του Δήμου 
Βόλου κατά τα λοιπά. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Απριλίου 2002 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. 1200 (3) 

Μερική ανάκληση απόφασης κήρυξης εκτάσεως ως ανα¬ 
δασωτέας εμβαδού 2,958 στρεμμάτων στη θέση 
«Αμπέλια» περιφέρειας Δημ. Διαμ. Δροσοχωρίου Δή¬ 
μου Παμβώτιδος Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

Ι.-Τις διατάξεις: 

α.- Του Ν. 2503/97 «Διοίκησης, Οργάνωσης, Στελέχω- 
σης της Περιφέρειας κ.λ.π.» 

β.- Του Ν. 2647/98 «Μεταβίβαση αρμοδιοτήτων στις Πε¬ 
ριφέρεις κ.λ.π.». 

γ.- Των άρθρων 38,41 και 44 παρ. 3 του Ν. 998/79 «Περί 
προστασίας δασών και δασικών εν γένει εκτάσεων της 
Χώρας». 

2. - Την 160417/1180/8.7.90 Διαταγή Υπουργείου Γεωρ¬ 
γίας, με την οποία παρέχονται οδηγίες για τις αναδασω¬ 
τέες εκτάσεις. 

3. - Την 87234/7539/3.9.97 Διαταγή Υπουργείου Γεωρ¬ 
γίας, με την οποία παρέχονται οδηγίες για τον χαρακτη¬ 
ρισμό εκτάσεων. 

4. -Τις3811/1987 και 3413/1989 αποφάσεις Συμβουλίου 
Επικράτειας. 

5. -Την315/13.2.1996 (ΦΕΚΔ 184/28.2.86) απόφαση Πε¬ 
ριφερειακού Δ/ντή Ιωαννίνων με την οποία κηρύχθηκε 
αναδασωτέα έκταση εμβαδού 5,512.65 στρεμμάτων. 

6. - Με το αρίθμ. 9494/1995/10.1.96 απαντητικό έγγρα¬ 
φο του Δασαρχείου Ιωαννίνων, έκταση εμβαδού 4,661.23 
στρεμμάτων στη θέση «Αμπέλια» Περιφέρειας Δημ. Διαμ. 
Δροσοχωρίου, χαρακτηρίσθηκε ως δάσος της παρ. 1 του 
άρθρου 3 του Ν.998/79. 

7. - Την αρίθμ. 15/97 τελεσίδικη απόφαση της Β/θμιας 
Ε.Ε.Δ.Α. Εφετειακής Περιφέρειας Νομού Ιωαννίνων, με 
την οποία τμήμα της προαναφερόμενης έκτασης εμβα¬ 
δού 2,958 στρεμμάτων χαρακτηρίσθηκε ως αγροτική. 


8. - Την αρίθμ. 1697/19.3.02 Αναφορά του Δασαρχείου 
Ιωαννίνων, με την οποία προτείνεται η μερική ανάκληση 
της παραπάνω απόφασης με την οποία η εν λόγω έκταση 
είχε κηρυχθεί αναδασωτέα. 

9. - Την αρίθμ. 801/18.4.2002 Εισήγηση της Δ/νσης Δα¬ 
σών Νομού Ιωαννίνων, περί μερικής ανάκλησης (άρση 
της αναδάσωσης) της αρίθμ. 315/96 απόφασης 
Περιφ/κού Δ/ντή Ιωαννίνων, αποφασίζουμε: 

Ανακαλούμε μερικώς την 315/13.2.96 Απόφαση (ΦΕΚ Δ 
184/28.2.96) Περ/κού Δ/ντή Νομού Ιωαννίνων με την 
οποία κηρύχθηκε ως αναδασωτέα Δημόσια Δασική έκτα¬ 
ση εμβαδού 5,512.65 στρεμμάτων στη θέση «Αμπέλια - 
Μεγάλη Φτέρη» περιοχής Δημ. Διαμ. Δροσοχωρίου του 
Δήμου Παμβώτιδος, κατά το μέρος που αφορά την έκτα¬ 
ση των 2,958 στρεμμάτων, διότι με την αρίθμ. 15/97 τελε¬ 
σίδικη απόφαση της Β/θμιας Ε.Ε.Δ.Α. Εφετειακής Περι¬ 
φέρειας Νομού Ιωαννίνων, χαρακτηρίσθηκε ως αγροτική 
και κατά συνέπεια ανετράπη η αιτιολογική βάση σύμφω¬ 
να με την οποία είχε κηρυχθεί η εν λόγω έκταση, ως ανα¬ 
δασωτέα. Η παραπάνω έκταση προσδιορίζεται σαφώς με 
στοιχεία Γ Γ, Δ, Ε, Ζ, Η, Θ, I, Κ, Λ, Μ, Γ στο από 25.1.1996 
αρχικό τοπογραφικό διάγραμμα της κηρυχθείσας ως 
αναδασωτέας μείζονος εκτάσεως με κλίμακα 1:1200 το 
οποίο επισυνάπτεται στην παρούσα απόφαση και αποτε¬ 
λεί αναπόσπαστο μέρος αυτής. 

Η έκταση έχει όρια: 

Ανατολικά: Με έκταση που έχει ανακηρυχθεί αναδασωτέα. 
Δυτικά: Με Δημόσιο δάσος φυλλοβόλων πλατυφύλλων. 
Βόρεια: Με Δημόσιο δάσος φυλλοβόλων πλατυφύλ¬ 
λων. 

Νότια: Με αγροτικό δρόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 24 Απριλίου 2002 
Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

